‘તાઈ, કાંઈ જ નથી થયું ઈ..તો…ઈ..તો..હું પડી ગઈ’ દેવલી કહ્યું નીલાબેનના ગળે જવાબ ઉતર્યો નહીં. દેવલી વાસણ ધોતાં ધોતાં રડતી હતી એ નીલાબેનથી છાનું ના રહ્યું. તરત જ તેમણે પૂછયું, ‘તું સાચું કહેજે શું થયું ?’ દેવલીએ ફ્રોકના ખિસ્સામાંથી એક કાગળનો ડૂચો કાઢયો અને નીલાબેનના હાથમાં આપ્યો. તે કાગળનાં ડૂચામાં એક સુંદર ચિત્ર દોરેલું હતું. ઊંચા ઊંચા પર્વતો, વહેતું ઝરણું, પર્વત પર નાનું મંદિર, સરસ મજાનું ઘર. હજી નીલાબેનને વાતની ગડ નહોતી બેસતી. દેવલીએ કહ્યું, ‘તાઈ, મને પણ તમારી જેમ ચિત્રો દોરવા બહુ ગમે, તો કાલે રાતના ચિત્ર દોર્યું. બાબાને લાગ્યું ભાઈની નોટમાંથી કાગળ ફાડીને લીધો એટલે તેમને ખૂબ ગુસ્સો આવ્યો બાબાએ મને મારીને ઘરની બહાર કાઢી મૂકી.